SMT โชว์กำไร Q2 โตทะลุ 55 ลบ. ดันงวด 6 เดือนกระฉูด 17 เท่าตัว!
SMT โชว์กำไรไตรมาส 2/64 โต 52% ทะลุ 55 ลบ. จากปีก่อนกำไร 37 ลบ. ดันงวด 6 เดือนกระฉูด 17 เท่าตัว แตะ 107 ลบ. จากปีก่อนกำไร 6 ลบ. รับรายได้พุ่ง - บาทอ่อนหนุน - ค่าใช้จ่ายลดฮวบ
SMT โชว์กำไร Q2 โต 52% ทะลุ 55 ลบ. ดันงวด 6 เดือนกระฉูด 16 เท่าตัว แตะ 107 ลบ. รับรายได้พุ่ง - บาทอ่อนหนุน - ค่าใช้จ่ายลดฮวบ
6 ส.ค. 2564

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT รายงานผลการดำเนินงานงวดไตรมาส 2/2564 และงวด 6 เดือนแรกของปี 2564 มีกำไรสุทธิ ดังนี้

โดยปัจจัยที่ส่งผลให้บริษัทมีกำไรเพิ่มขึ้น เนื่องจากในช่วงไตรมาสที่ 2 ปี 2564 บริษัทฯมีรายได้จากการขายสินค้าและบริการจำนวน 606.56ล้านบาท เพิ่มขึ้น 113.97 ล้านบาท หรือเพิ่มขึ้นร้อยละ 23.14 จากช่วงเวลาเดียวกันของปีก่อน ทั้งนี้บริษัทมีรายได้เพิ่มขึ้นจากกลุ่มผลิตภัณฑ์ OPTICS, PCBA และ IC ซึ่งเติบโต 100%, 78% และ 14% เทียบกับปีก่อน ตามลำดับ ท่ามกลางสถานการณ์การชะลอตัวทางเศรษฐกิจและการแพร่ระบาดของ COVID19
ส่วนรายได้อื่นๆ จำนวน 10.97 ล้านบาท เพิ่มขึ้น 2.65 ล้านบาท หรือเพิ่มขึ้นร้อยละ 31.76 จากช่วงเวลาเดียวกันของปีก่อนหน้า เป็นผลส่วนใหญ่มาจากกำไรจากอัตราแลกเปลี่ยน โดยสกุลเงินบาทมีทิศทางอ่อนค่าลงจากปีก่อนหน้า
ด้านค่าใช้จ่ายทางการเงินไตรมาสที่ 2 ปี 2564 จำนวน 6.21 ล้านบาท ลดลงจำนวน 2.12 ล้านบาท จากช่วงเวลาเดียวกันของปีก่อนหน้า หรือลดลงร้อยละ 25.41 เนื่องจากภาระดอกเบี้ยที่น้อยลงจากการคืนเงินกู้ยืมให้สถาบันการเงิน
ขณะที่ค่าใช้จ่ายในการขายและบริหารลดลง 1.98 ล้านบาท หรือลดลงร้อยละ 2.70 จากช่วงเวลาเดียวกันในปีก่อนหน้า เนื่องจากการบริหารจัดการค่าใช้จ่ายที่มีประสิทธิภาพมากขึ้น